Mały Wosyk

Mały Wosyk ( Kleinhänchen) je wjes  w hornjołužiskim wokrjesu Budyšin. Słuša ke gmejnje Porchow a leži 208 m nad mórskej hładźinu. Hač do lěta 1994 běše samostatna gmejna z wjesnymaj dźělomaj Wučkecy (wot 1957) a Jědlica (wot 1974). K Małemu Wosykej słuša ze starodawna susodne sydlišćo Njeradecy.

Susodne wjeski su Časecy (gmejna Pančicy-Kukow) na sewjerowuchodźe, Wučkecy na wuchodźe, Panecy na juhowuchodźe, Horni Wujězd na juhozapadźe a Jědlica na zapadźe. Njedaloko wsy so rěčka Satkula wužórli.

 Stawizny 
Prěnje historiske naspomnjenje jako Heinichen je z lěta 1290.

W lěće 1884 měješe wjes po Mukowej statistice 63 wobydlerjow, mjez nimi 47 Serbow (75 %). Dźensa wjeska hižo k oficielnemu serbskemu sydlenskemu rumej njesłuša.

mini|center|upright=1.6|Powětrowy wobraz Małeho Wosyka z Njeradecami (naprawo)

 Literatura 
 Měrko Šołta: Zhubjeny hród hnadneho knjeza. W Serbskich Nowinach dnja 8. decembra 2021, str. 3 [wo Małowosyčanskim knježim domje a jeho serbskich wobsedźerjach]

 Žórła 

 Wotkaz 

Kategorija:Sydlišćo w Budyskim wokrjesu
Kategorija:Sydlišćo w Hornjej Łužicy
Kategorija:Porchow
Kategorija:Prěnje naspomnjenje 1290
Kategorija:Něhdyša gmejna (Wokrjes Budyšin)
Kategorija:Rozpušćenje gmejny 1994